Trn v peti imenujemo trnast kostni izrastek, ki nastane s staranjem, kot posledica povečane obremenitve na petno kost zaradi stanjšanja maščobnih blazinic, prekomerne teže ipd. Bolečina, ki je pri tem prisotna, nastane zaradi vnetja mehkih tkiv v okolici petnice. Enotnega odgovora na vprašanje ali trn v peti nastane zaradi vnetja mehkih tkiv v stopalu ali se mehka tkiva vnamejo zaradi trna v peti, stroka še ni našla.